
1. Ποιο είναι το διακύβευμα αυτών των εκλογών για το (νέο) Δήμο Μεσσήνης; 


Το διακύβευμα είναι παμπάλαιο στην πολιτική και έχει να Κάνει µε την 
εκλογή ή µη των αρίστων. Βέβαια, η έννοια «άριστος» σηματοδοτεί την κατ΄ 
Αριστοτέλη Αριστοκρατία, η οποία δεν έχει µεγάλη συνάφεια µε τη Δημοκρατία. Στα 
νεοελληνικά έχουµε την λέξη «αξιοκρατία» που όλοι ξέρουμετι είδους ταλαιπωρία 
περνά στην Πατρίδα µας. Εν τούτοις, το αίτημα «Αριστοκρατία εν Δημοκρατία» 
είναι περισσότερο επίκαιρο απὀ κάθε άλλη Φορά, αφού σύµφωνα µε έγκυρες 
επιστημονικές έρευνες, από διεθνείς φορείς, η Τοπική Αυτοδιοίκηση έχει τα 
πρωτεία στην διαφθορά και έπονται σε µεγάλη απόσταση οι ΕΦορείες και οι 
Πολεοδομίες. Συνεπώς ο Δημότης οφείλει να αξιολογήσειτους υποψηφίους µε 
αυστηρά κριτήρια. Να µην μείνει στα φανταχτερά βιογραφικά, να µην μείνει στους 
τίτλους, να µην μείνει στα συνθήματα, αλλά να εξετάσει κάθε έναν χωριστά, πὠς 
συμµπεριεφέρθη όταν είχε θέση εξουσίας και ευθύνης (εκεί δηλαδή που δείχνει τον 
πραγµατικό του χαρακτήρα) και πώς επίσης συμπεριεφέρθη σε κρίσιµες και 
δύσκολες καταστάσεις. Παραδέχομαι, ότι είναι δύσκολο ο πολίτης να έχει 
πρόσβαση σετέτοιες πληροφορίες, αλλά όταν ένας υποψήφιος έχει µια αρκετά 
μακρά πορεία ζωής, έχει δώσει επανειλημμένα δείγματα γραφής (στα δύσκολα και 
όταν διαχειριζόταν κάποια εξουσία) και µπορεί να την βγάλει την άκρηο 
παρατηρητικός πολίτης. Μην ξεχνάμε, ότι η πατρίδα µας και ολαός µας, περνά 
εξαιρετικά δύσκολες και πρωτόγνωρες καταστάσεις. Η διαχείριση των κοινών 
πρέπει να ανατεθεί µόνο σε έντιµους πολιτικούς. Παραδέχομαι ότι είναι λίγοι, όχι 
όμως ανύπαρκτοι. Αυτή είναι η δυσκολία του πολίτη. Είναι όµως και το καθήκον 
του. Δεν θα πρέπει να υπάρξουν πια πεταμένα λεφτά, δεν πρέπει να γίνουν 
σπατάλες, κάθε ευρώ πρέπει να πιάσει τον μεγαλύτερο δυνατό τόπο, πρέπει να 
γίνουν οικονομίες κλίµακας, πρέπει εν ολίγοις να υπάρξει χρηστή διαχείριση σε όλα 
τα επίπεδα και κυρίως στο οικονομικό. Ας µην έχει αυταπάτες ο πολίτης. Τα 


λαμόγια της πολιτικής, αυτός τα ψηφίζει και αυτός τους δίνει δύναμη να κλέβουν 
να ασχημονούν Και να προσβάλουν το Δημόσιο αίσθημα. Ας αναλάβειτις ευθύνες 
του Και ο πολίτης και να φέρει έντιµους στο προσκήνιο. Αν απόσχει ή ψηφίσει 
λευκό ή άκυρο, τότε επιβραβεύει τους µακροχέρήδες, οι οποίοι επιχαίρουν µετο 
Φαινόμενο της αποχής απότις εκλογές. Μου είναι αδιανόητο καλλιεργηµένοι 
πολίτες και προβληματισμένοι να επιλέγουν τον δρόµο της αποχής. Όλοι οι 
συνδυασμοί έχουν έντιµους υποψηφίους. Ειδικά σε αυτέςτις εκλογές έχω διακρίνει 
µια προσπάθεια απὀ όλους τους πολιτικούς χώρους συγκρότησης ψηφοδελτίων µε 
αρκετές αξιόλογες υποψηφιότητες. Πιστεύω ειλικρινά, ότιο συνδυασμός του Στάθη 
Αναστασόπουλου, τουλάχιστον σε επίπεδο Δημοτικών Συμβούλων όπου γνωρίζω 
Καλά τα πρόσωπα, είναι πάρα πολύ καλός. Απομένει στον Δημότη, να σταυρώσει 
τους καλύτερους απότους καλούς που θατον εκπροσωπήσουν. Παράλληλα, ο 
κάθε πολίτης, διατηρεί απεριόριστο δικαίωµα και υποχρέωση κριτικής για όλους 
και για όλα. Εμείς απὀ την πλευρά µας, όσοι επιλεγούµε, οφείλουμε νατους 
ακούμε προσεκτικά και να συνδιαλεγόµαστε παντού και πάντοτε και βεβαίως όχι 
µόνο προεκλογικά. 


Βεβαίως έχει ήδη µπει και το διακύβευμα «μνημόνιο-αντιμνημόνιο». 
Προσωπικά, επειδή σκέφτομαι αυτοδιοικητικά, δεν µου αρέσει, αλλά αυτή είναι η 
πραγματικότητα. Δεν μπορώ εγώ να θεσπίζω λ.χ. βραβείο καλύτερης πράσινης 
πρόσοψης κατοικίας και ο γείτονάς µου να µην έχει κυριολεκτικά ένα πιάτο φαί για 
µια φορά την ηµέρα. Δεν µπορεί να υπάρξει κοινωνία άρα και αυτοδιοίκηση µε 
συνθήκες εξαθλίωσης, αφού κανείς δεν αποκλείει την επιδείνωση της ήδη 
δυσχερούς οικονοµικής µας θέσης. Ζητείται Ελπίς. Άρα φεύγουμε από το Δημοτικό 
και πάµε αναγκαστικά στο καθαρά Πολιτικό. 


2.Έχετε αναμφισβήτητη αυτοδιοικητική εμπειρία. Θεωρείτε ότι στο πλαίσιο του 
"Καλλικράτη" οι ΟΤΑ υποχρεώνονται, εκτων πραγμάτων, να γίνουν πιο 
"δημαρχοκεντρικοί" και απρόσωποι; 


Οι ΟΤΑ, ανέκαθεν είχαν δηµαρχοκεντρικό χαρακτήρα, αλλά δεν βλέπω να 
ενισχύεται αυτὀ. Ο Δήμος Μεσσήνης, λόγω της αυξημένης εκτάσεώςτου, 
προβλέπεται να έχει 7 Αντιδηµάρχους που θα είναι υπεύθυνοι τοπικών θεμάτων 
των περιφερειών. Το απρόσωπον ή µη του Δήμου, εξαρτάται από την 
προσωπικότητα και την κινητικότητα του Δημάρχου και των Δημοτικών Συμβούλων. 
Εμείς απὀ τώρα έχουµε κατευθύνσεις να είµαστε κοντά στους Δημότες. Ο Στάθης 
Αναστασόπουλος, έχει δώσει ήδη δείγµατα γραφής σε αυτό. Έχουμε γυρίσει και 
γυρίζουµε όλα τα χωριά επανειλημμένα. Δεν υπάρχει κανένας κίνδυνος να µην 
µπορεί ο πολίτης να κάνει «τα παράπονά του στο Δήμαρχο» ὀπωςλέµε. Ο Στάθηςο 
Αναστασόπουλος έχει δεσµευθεί ότι όλοι οι Δημότες θα εξυπηρετούνται όπως και 
παλιά και δεν θα εξαναγκάζονται να μετακινούνται μακρύτερα. Μην ξεχνάτε τις 
νέες τεχνολογίες. Εκτός από την δια ζώσης επικοινωνία του Δημάρχου µετους 


Δημότες, υπάρχει και η δυνατότητα τηλεδιάσκεψης, µετα υπάρχοντα ΚΕΠ µέσω 
των οποίων ο Δήμαρχος θα µπορεί να συνδιαλέγεται µετον οποιοδήποτε Δημότη 
σε πραγµατικό χρὀνο. Δεν υπάρχουν πλέον εμπόδια στην επικοινωνία. Επίσης στα 
πλαίσια της διαφάνειας, ο συνδυασμός µας, θα αναρτά στο διαδίκτυο κάθε 
πληροφορία που αφορά τον Δημότη. Όλα αυτά είναι εύκολα στην πραγματοποίησή 
τους, αφού απαιτούν ελάχιστα χρήματα. Μόνο πολιτική βούληση χρειάζεται και 
οφείλω να σημειώσω, ότι αυτό δεν εγίνετο στο Δήμο µας, όπως και στους 
περισσότερους Δήμους στην Ελλάδα. 


3. Ποια εκτιµάτε ότι πρέπει να είναι η πρώτη προτεραιότητα της νέας δηµοτικής 
αρχής; 


Η πρὠτη προτεραιότητα της Δημοτικής αρχής οφείλει να είναι η οργάνωση 
του δήµου, ώστε να µπορέσει να κάνειτην Ανάπτυξη. Δεν θα περιµένουμετους 
Κρατικούς πόρους, διότι υπάρχει ορατός κίνδυνος να είναι εξαιρετικά 
περιορισµένοι. Ο Στάθης ο Αναστασόπουλος, είναι αποφασισμένος να προχωρήσει 
στην προετοιμασία των υποδομών που θα δεχθούν τους εκτός Μεσσηνίας που θα 
επισκέπτονται την περιοχή µας ή θα επιθυµήσουν να εγκατασταθούν µόνιµα ή µε 
δεύτερη εξοχική κατοικία στο Δήμο Μεσσήνης. Το κύμα επισκεψιμότητας στην 
περιοχή µας, θα αρχίσει µετά την επικείµενη ολοκλήρωση του άξονα Τρίπολη -- 
Καλαμάτα. Χρειάζονται άµεσες ενέργειες. Η πολεοδόµηση και η πράξη εφαρµογής 
του νέου σχεδίου στην Μπούκα ήδη έχει καθυστερήσει και δεν θα επιτρέψουµενα 
χαθεί άλλος χρόνος. Παράλληλα, θα προχωρήσουμε σε ταχείες διαδικασίες για 
ίδρυση Πολεοδομίας στον Δήμο, όπως προβλέπει ο Καλλικράτης. Εδώ οφείλω να 
επισημάνω, ὀτιτο πνεύμα της ερωτήσεώς σας περί πρὠτης προτεραιότητας 
υπονοεί µια γενική αρχή η οποία λέει ότι όταν θέτεις πολλούς στόχους δεν 
µπορείς να τους πετύχεις όλους και πρέπει να βάλλεις προτεραιότητες. Να µου 
επιτρέψετε να σαςπω, ότι δεν έχουµε τέτοια πολυτέλεια. Πρέπει να γίνει 
εκμετάλλευση των ανθρωπίνων πόρων στο έπακρον ενώ οι αιἱρετοί οφείλουν να 
επιδοθούν σε εργασιοθεραπεία για ετοιμασία μελετών που θα επιτρέψουν 
χρηματοδοτήσεις. Ο κ. Αναστασόπουλος το έχει καταστήσει σαφές αυτό σε όλους. 
Όσοι εκλεγούν και όσοι τοποθετηθούν σε θέσεις ευθύνης, οφείλουν να 
αφιερωθούν σε εργώδη προσπάθεια, αλλιώς δεν κερδίζεται το παιγνίδι της 
Ανάπτυξης. Ο κ. Στάθης Αναστασόπουλος γνωρίζει όσο λίγοι άνθρωποι στην Ελλάδα 
τις πηγές πόρων απ’ όπου μπορούν να εκταμιευθούν χρηματοδοτήσεις για την 
Ανάπτυξη, επομένως έχουµε ήδη ένα απολύτως εκμεταλλεύσιμο συγκριτικό 
πλεονέκτημα. Να σας πὠ και µια πρόσφατη εμπειρία µου. Το Κογχύλι, είναι ένα 
µικρό ημιορεινό χωριό του νέου µας Δήμου. Έτυχε προχθές να βρεθὠ αρκετή ώρα 
εκεί και να συνοµιλήσω µετους ελάχιστους κατοίκουςτου. Σχεδόν όλα τα σπίτια 
είναι πέτρινα και η θέα απίστευτα μαγευτική. Καφενείο δεν υπάρχει και οι κάτοικοι 
σχεδόν όλοι ηλικιωμένοι. Η µόνη προοπτική επιβίωσης αυτού του χωριού είναι να 


έλθουν και να επανεγκατασταθούν είτε οι νέοι που έφυγαν είτε και εκτός 
Μεσσηνίας ξένοι, που θα επιθυµήσουν να εγκατασταθούν εδώ, µιας και θα είµαστε 
πιο κοντά στην Αθήνα και οι οποίοι θα ξαναδώσουν ζωή στο χωριό. Τέτοια χωριά 
έχουµε κι άλλα στην ενδοχώρα και προς αυτή την κατεύθυνση στοχεύει καιτο 
πρόγραµµα του συνδυασμού. Το κύµα της µετακίνησης προς την Μεσσηνία, 
αναγκαστικά θα υπάρξει µετην ολοκλήρωση του δρόµου Τρίπολη -Καλαμάτα όπως 
προείπαµε, αλλά και µετην κατασκευή της Ιονίας οδού, του Καλαμάτα-Ριζόμυλος, 
καθώς και µετην ΠΟΤΑ Ριζομύλου. Διεκδικούμε το αναπτυξιακό µας μερίδιο και 
μάλιστα την µερίδα του λέοντος µέσω αυτών των γεγονότων που θα συμβαίνουν 
απὀ τούδε και στο εξής. Ο Δήμος Μεσσήνης δεν έχει κορεσθεί όπως λ.χ. η 
Καλαμάτα και η στόχευση της μερίδας του λέοντος στην ανάπτυξη, είναι απολύτως 
εφικτή. Η περαιτέρω ανάδειξη της Αρχαίας Μεσσήνης είναι ένας µέγας στόχος και 
βασίζουµε πάρα-πάρα πολλά σε αυτόν. Μέρος σαν το Πολυλίμνειο, δεν υπάρχει 
πουθενά άλλου στην Ελλάδα. Και αυτό πρέπει να αναδειχθεί όπωςτου αξίζει. Δεν 
σας κρύβω, ότι έχω πολύ µεγάλη εκτίµηση στο πρόσωποτου Στάθη 
Αναστασόπουλου και γνωρίζω, ότι αξίζει ο κόπος ανάληψηςτης ευθύνης ενός 
τέτοιου αναπτυξιακού οράµατος που θα αποτρέψειτην ερηµοποίηση των χωριών 
μας. Αυτό άλλωστε αποτελεί όρο επιβίωσης και για την πόλη της Μεσσήνης. Να 
έχουν ζωή τα χωριά. 


4. Θεωρείτε ότι η όποια πόλωση µπορεί να αλλοιώσει την πραγματική πρόθεση 
των δηµοτών-ψηφοφόρων; 


Εμείς δεν επιθυμούμε την πόλωση µιας και έχουµε µια γνήσια 
αυτοδιοικητική πρόταση γιατους Δημότες µας. Δεν προκαλούµε, δεν 
χρησιμοποιούμε παλαιοκομµατικές µεθόδους, προσπαθούμε να πείσουµε µετον 
λόγο µας και µετο πρόγραμμά µας. Ο Στάθης ο Αναστασόπουλοςτο έχει 
καταστήσει σαφές αυτό σε όλους µας και το ακολουθούμε όλοι. Βεβαίως υπάρχει η 
πολιτική πόλωση λόγω της οικονοµικής κατάστασης που είναι ένα αντικειμενικό 
γεγονός. Προσωπική µου εκτίµηση, είναι ότι είτε µε αυτοδιοικητικά κριτήρια 
ψηφίσει ο πολίτης είτε µε καθαρά πολιτικά, σε κάθε περίπτωση προηγούµαστε 
σαφέστατα στις προτιμήσεις των συμπολιτών µας. Θα προτιμούσαμε όµως όλοι 
μας, να µας ψηφίσουν για την αυτοδιοικητική µας πρόταση που απαντά στα 
προβλήµατα του νέου Δήμου, γι αυτό άλλωστε και ο Στάθης ο Αναστασόπουλος 
απευθύνεται σε ὀλουςτους χώρους και σε όλουςτους ψηφοφόρους. 


